ΔΕΛΤΙΟ ΤΥΠΟΥ

ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΗΡΑΚΛΕΙΟΥ

ΓΡΑΦΕΙΟ ΣΧΟΛΙΚΩΝ ΔΡΑΣΤΗΡΙΟΤΗΤΩΝ

 1ο εισαγωγικό σεμινάριο του Τοπικού Θεματικού Δικτύου Πολιτιστικών Θεμάτων

 σχολείων Δ.Δ.Ε. Ηρακλείου με τίτλο: *Camera On*

«Δημιουργία ταινιών σε σχολεία»

Το Τοπικό Θεματικό Δίκτυο Πολιτιστικών Θεμάτων σχολείων Δ.Δ.Ε. Ηρακλείου με τίτλο: *Camera On*» ιδρύθηκε το σχολικό έτος 2020-2021 και φέτος διανύει την τρίτη του χρονιά. Τον συντονισμό του Δικτύου έχει η Υπεύθυνη Σχολικών Δραστηριοτήτων της Διεύθυνσης Δευτεροβάθμιας Εκπαίδευσης Ηρακλείου, Αγγελική Ζαχαράτου. Το Δίκτυο απευθύνεται στο σύνολο των εκπαιδευτικών της ΔΕΕ Ηρακλείου και σκοπός του είναι η μύηση εκπαιδευτικών και μαθητών/ριων στον κόσμο της κινηματογραφικής αφήγησης / δημιουργίας μαθητικών ταινιών μικρού μήκους και animation, καθώς και η διοργάνωση ετήσιου ομώνυμου Φεστιβάλ Μαθητικών Ταινιών.

Το Δίκτυο *Camera On*είναι μία προσπάθεια μύησης εκπαιδευτικών και μαθητριών/ων στον κόσμο της κινηματογραφικής αφήγησης αλλά και δημιουργίας μαθητικών ταινιών μικρού μήκους και animation και είναι ανοικτό σε κάθε μελλοντική συνεργασία που προάγει τους στόχους του. Η υποστήριξη των σχολείων και των εκπαιδευτικών του Δικτύου πραγματοποιείται με σεμινάρια, εργαστήρια και συναντήσεις δια ζώσης και εξ’ αποστάσεως, καθώς και με επιμορφωτικές επισκέψεις σε χώρους που έχουν σχέση με την ανάπτυξη του Δικτύου ώστε να ενισχυθεί με τον καλύτερο δυνατό τρόπο η δουλειά των σχολικών ομάδων ή των ομάδων των εκπαιδευτικών του Δικτύου. Με τη λήξη κάθε σχολικού έτους διοργανώνεται με όλες/ους τις/τους εμπλεκόμενες/νους κοινή εκδήλωση προβολής των μαθητικών ταινιών μέσα από τοΦεστιβάλ Μαθητικών Ταινιών *Camera On*. Στo Δίκτυο *Camera On* συμμετέχουν το τρέχον σχολικό έτος είκοσι δύο σχολεία (22) και είκοσι oκτώ (28) εκπαιδευτικοί της Δ.Δ.Ε. Ηρακλείου.

Tο 1ο εισαγωγικό σεμινάριο του Δικτύου με τίτλο: «Δημιουργία Ταινιών σε σχολεία» θα πραγματοποιηθεί την Τετάρτη 30 Νοεμβρίου 2022 και ώρα 6:30-20:30, στο 10ο Γυμνάσιο Ηρακλείου για τα μέλη του Δικτύου, με εισηγητή τον συνεργάτη κινηματογραφιστή Κυριάκο Χαριτάκη ([**www.schoolfilms.gr**](http://www.schoolfilms.gr)). Το σεμινάριο θα είναι μία εισαγωγή εφ' όλης της ύλης πάνω στη δημιουργία μαθητικών ταινιών. Στόχος του σεμιναρίου είναι να εξοικειωθούν οι εκπαιδευτικοί με τις έννοιες, τη γλώσσα του κινηματογράφου αλλά και τον τεχνικό εξοπλισμό που χρειάζεται για να γυρίσουν μία ταινία.